# Астрология

### от Уикипедия, свободната енциклопедия

Анатомо-астрологичният човек в медицинска астрология.

Астрологията (от гръцки: αστρολογία = άστρον + λόγος) е лъженаука[1], която твърди, че съдбата на отделни личности, групи и дори цели народи и държави се подчинява на положението на определени небесни тела (най-вече планетите от слънчевата система).

## [редактиране] Връзка с астрономията и с науките

Астрологията не е астрономия. В миналото, поради необходимостта от боравене с астрономически ефемериди, с развитието на астрологията се е развивала и астрономията. Съставените от астрономите таблици за видимото от Земята разположение на планетите, Луната и Слънцето спрямо звездите се използват активно от астролозите, които им придават детерминистично влияние върху човешките съдби. Днес учените отхвърлят астрологията, понеже е измама, тъй като не следва научния метод[2].

Много видни учени от ранната история на западната астрономия, включително Тихо Брахе, Йоханес Кеплер и Галилео Галилей са се издържали, практикувайки астрология.

## [редактиране] Връзка с религията

Християнската вяра и астрологията са напълно несъвместими[3]. В Светото писание се говори за астрологията като измама. В Даниил 4:7 намираме пример за неспособността на астролозите да обяснят съня на царя:

„ | Тогава влязоха врачовете, вражарите, халдейците и астролозите, и аз разказах съня си пред тях; но не можаха да ми явят значението му. | “

Нещо повече, в Библията изрично се дават предписания срещу практикуването на астрологията. В Исая 47:13-15 намираме:

„ | Уморила си се в многото си съвещания. Нека приближат сега астролозите, звездобройците, И предвещателите по новолунията, И нека те избавят от това, което ще дойде върху тебе! | “

Предписание срещу практикуването на астрологията се намира и във Второзаконие 18:14:

„ | Защото тия народи, които ще завладееш, слушат астролозите и чародеите; но на тебе Господ твоят Бог не е позволил това. | “

## [редактиране] Дялове

Според субекта и начина на изучаване астрологията се дели на:

- натална (рождена) — тълкувание на планетните влияния в индивидуалната звездна карта;
- монданна — изучаване на планетните действия върху природните явления, времето;
- светска — изследва нациите, политическите и икономическите цикли на развитието им;
- хорарна — изучаване на определен въпрос;
- синастрична — изучаваща взаимоотношенията (любовни, приятелски, делови) между два и повече индивида;
- кармична — проблеми, способности и цялостни тенденции под влияние на кармичното минало;
- медицинска — изучаване на силните и слабите страни на организма, предразположеността към заболявания и най-адекватните начини за лечението им;
- прогностична — прогнозиране на общите тенденции в живота на отделен индивид или нация, и други.

## [редактиране] Използвани понятия

### [редактиране] Зодиакални знаци

Дванадесетте зодиакални знака, с които работи традиционната (тропическа) астрология разделят небесната сфера на сегменти, всеки от по 30 градуса. Слънцето попада в първия зодиакален знак в момента на пролетното равноденствие.

Зодиакалните съзвездия също са разположени на небесната сфера в сегменти от по 30 градуса. Поради люлеенето на Земята около нейната ос, наречено прецесия, има постоянно отместване от 0º0’49” градуса годишно между подвижния кръг зодиакалните знаци и неподвижния кръг на зодиакалните съзвездия. Понастоящем има отместване от 24 градуса между двата кръга и пролетната равноденствена точка попада в съзвездие Риби. Независимо от това, човек роден в периода 21.III – 20.IV е зодия Овен, защото според астролозите хората се намират под влияние на зодиакалните знаци, а под влиянието на зодиакалните съзвездия са културните епохи през които преминава човечеството.

Зодиакалните знаци са подредени както следва: Овен, Телец, Близнаци, Рак, Лъв, Дева, Везни, Скорпион, Стрелец, Козирог, Водолей, Риби. Има няколко типа деление на дванадесетте зодиакални знака - на мъжки и женски, по кръстове, по зони, но най-популярно е деленето им по стихии:

Стхия Огън – Овен, Лъв, Стрелец Стихия Въздух – Близнаци, Везни, Водолей Стихия Вода – Рак, Скорпион, Риби Стихия Земя – Телец, Дева, Козирог

### [редактиране] Планети

Астрологични знаци (отляво-надясно)
Слънцето, Меркурий, Венера, Луна,
Земя, Марс, Юпитер, Сатурн,
Уран, Нептун и Плутон

В древността астролозите са използвали в своята практика светилата Слънце, Луна, и планетите Меркурий, Венера, Марс, Юпитер и Сатурн. Благодарение на астрономичните открития, в астрологичната практика навлизат и новооткритите планети Уран, Нептун, Плутон, някои от по-големите тела от астероидния пояс - Церера, Веста, Юнона, както и несъществуващата планета Хирон.

Със специален статут са точките, където лунната орбита пресича еклиптиката, наречени Северен и Южен лунен възел(в астрономията те се наричат възходящ и низходящ възел), Черната и Бялата Луна (апогей и перигей на Луната), множество точки, изчислени чрез отношението на определени небесни тела едни спрямо други.

### [редактиране] Хороскоп

Звездната карта, създадена за деня и часа на раждане на даден човек, се нарича хороскоп. Тя е уникална за всеки човек, защото освен датата, часа и минутата на раждане, при изчисляването й се взима под внимание и географските координати на мястото, където е роден човека. Чрез тези данни се изчислява асцендента (изгряващият зодиакален знак на източния хоризонт по време на раждането), а спрямо него се ориентира цялата карта с нейните общо 12 астрологични дома.

### [редактиране] Домове

Всеки дом определя специфична област от живота и символично е под ръководството на планетата, която управлява зодиакалния знак в който попада върха на дома. Например, ако в първи дом попадне планетата Марс, тя ще придаде на родения активност, борбеност

I дом - нарича се Асцендент. Знакът, който попада на асцендента описва характера на човека, външния му вид, начина по който той се представя в обществото. Планетите, попадащи в този дом, могат да променят и допълнят влиянието на знака, който се намира на върха на дома.

II дом е свързан с материалното благосъстояние, движимото имущество, парите, а също ценностната система на човека.

III дом е свързан с братята и сестрите на родения, контактите, комуникациите, началното обучение, кратките пътувания, съседите, съучениците.

IV дом - нарича се Имум Цели. Съотняся се към дома, семейството, майката (според някои астрологични школи в четвърти дом се проектира бащатата, а в противоположния 10 дом - майката), а също със земята и недвижимата собственост.

V дом е свързан с любовта, децата, творчеството, а също с развлеченията, удоволствията, театъра, шоу-бизнеса и почивката.

VI дом е свързан с работата, службата, слугите, колегите, медицината, здравето и домашните животни.

VII дом - нарича се Десцендент. Има отношение към брака и брачните партньори, а също с договорите, законите, съдилищата, откритите врагове и бизнеспартньорите.

VIII дом е свързан със смъртта, секса, наследствата, парите на другите, политиката, екстремалните случки в живота на човека, хирургическите операции, данъците, а също и с окултизма, магията.

IX дом е свързан с философията, науката, религията, висшето образование, пътуваинята в чужбина, мирогледа на родения.

X дом нарича се Медиум цели. Показва професията на човека, неговата мисия, цел, кариерата, професията, славата и издигането или падението, началниците, башата.

XI дом е свързан с приятелите, обществените организации, дружествата с идеална цел, съветниците, благодетелите, спонсорите, личната свобода.

XII дом е свързан с подсъзнанието, тайните, интригите, сънищата, секретните организации, затворите, болниците, и с манастирите и вярата в Бога

### [редактиране] Аспекти

Аспектите са ъгловите разстояния между планетите в астрологичната карта. Астролозите ги разлезглеждат като като своеобразни връзки, канали, по които протича взаимодействието и обмена на енергии между планетите в хороскопа.

Делят се на:

- напрегнати — квадратура (90 градуса), опозиция (180 градуса);
- хармонични — секстил (60 градуса), тригон (120 градуса) ;

Аспектът съвпад (0 градуса) може да бъде както напрегнат, така и хармоничен в зависимост от планетите, които участват в него.

Т.нар. напрегнати аспекти се разглеждат като аспекти на израстването — благоприятстващи развитието на личността чрез създаване на напрежение, стимул и мотивация за движение в определена област/-и от живота. Отрицателната им страна е свързана с негативни характеристики като бягство от проблемите, самосъжаление, инциденти. Т.нар. хармонични аспекти създават лекота в областите, които повлияват; правят по-лесно усвояването на опит, създават предпоставки за успешен изход от проблемни ситуации. Те обаче имат и друга страна — лекотата, която създават, може да доведе до леност, равнодушие, липса на мотивация у индивида. От личността зависи коя характеристика на всеки аспект ще използва. Основното правило, на което почива астрологията е, че „Звездите дават, но човек разполага“.

## [редактиране] Източници

1. ↑ Голев, В. Учебно помагало по астрономия, изд. Просвета, 2004
2. ↑ Plait, P. Bad Astronomy: Misconceptions and Misuses Revealed, from Astrology to the Moon Landing "Hoax", Wiley, 2002, ISBN: 978-0-471-40976-2
3. ↑ McDowell, J., Handbook of Today's Religions,Nelson, 1992, ISBN:978-0840735010

## [редактиране] Вижте също

Шарлатани

## [редактиране] Външни препратки

- Българска астрологична асоциация (официалната страница на професионалните астролози в България)
- http://www.astrology-and-science.com/ (сайт за астрологията от гледна точка на науката, на английски език)
- Astro.com (популярен астрологичен сайт, на английски език.)
- Astrohoroscope.info (популярен сайт за астрология, на български език)
- Астрология в The Skeptic's Dictionary (на английски език)

Взето от „http://bg.wikipedia.org../../../%D0%B0/%D1%81/%D1%82/%D0%90%D1%81%D1%82%D1%80%D0%BE%D0%BB%D0%BE%D0%B3%D0%B8%D1%8F.html“.

Категории: Езотеризъм | Астрология

##### Views

- Статия
- Беседа
- Текуща версия

##### Търсене

##### На други езици

- العربية
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- עברית
- Hrvatski
- Magyar
- Interlingua
- Bahasa Indonesia
- Italiano
- 日本語
- Lietuvių
- Malti
- Nederlands
- ‪Norsk (nynorsk)‬
- ‪Norsk (bokmål)‬
- Nouormand
- Occitan
- Polski
- Português
- Română
- Русский
- संस्कृत
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Kiswahili
- ไทย
- Tagalog
- Türkçe
- Oyghurque
- 中文